Kalgraužiai

Kalgraužiai – kaimas Kretingos rajono savivaldybės šiaurės vakarinėje dalyje, 7 km į šiaurės vakarus nuo Darbėnų ir 4 km į pietvakarius nuo Laukžemės.

Geografija 

Įsikūręs Šventosios girininkijos (Kretingos miškų urėdija) Kalgraužių miške, abipus Šventosios upės. Pietinė kaimo dalis priklauso Palangos miestui. Į šiaurę nuo Būtingės yra Kalgraužių kapinės.

Istorija 

XVII a. Laukžemės dvaro miško plėšininėje žemėje susiformavo vienkieminis Kalgraužių užusienis. Šalia jo 1827 m. pastatyta medžioklės vila–palivarkas, priklausęs grafams Pliateriams.

1923 m. kaime buvo 12 sodybų, o dvaras sudarė vieną ūkį. Lietuvos žemės reformos metu palivarkas išparceliuotas, jo žemėje įkurtas Aušrakaimio kaimas. Šiaurinė žemių dalis buvo pavadinta Malūnkiemiu. Buvusioje Kalgraužių dvaro sodyboje įsikūrė Kretingos miškų urėdijos Šventosios girininkija.

Gyventojai

Žymūs žmonės 
 Rimantas Antanas Kviklys, miškininkas, Kretingos rajono savivaldybės Garbės pilietis, Vytauto Didžiojo ordino medalio kavalierius.

Šaltiniai 

Kretingos rajono savivaldybės gyvenvietės